CELEX: 22013D0085
Language: sk
Date: 2013-05-03 00:00:00
Title: Rozhodnutie Spoločného výboru EHP č. 85/2013 z  3. mája 2013 , ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP

31.10.2013   
            
            
               SK
            
            
               Úradný vestník Európskej únie
            
            
               L 291/49
            
         ROZHODNUTIE SPOLOČNÉHO VÝBORU EHP
   č. 85/2013
   z 3. mája 2013,
   ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (ES) č. 733/2002 z 22. apríla 2002 o zavedení domény najvyššej úrovne „.eu“ (1) sa má začleniť do Dohody o EHP.
            
         
               (2)
            
            
               Nariadenie Komisie (ES) č. 874/2004 z 28. apríla 2004, ktorým sa stanovujú pravidlá verejnej politiky týkajúce sa implementácie a funkcií domény najvyššej úrovne .eu a zásady, ktorými sa riadi registrácia (2), sa má začleniť do Dohody o EHP.
            
         
               (3)
            
            
               Nariadenie Komisie (ES) č. 1654/2005 z 10. októbra 2005, ktorým sa mení a dopĺňa nariadenie (ES) č. 874/2004, ktorým stanovujú pravidlá verejnej politiky týkajúce sa implementácie a funkcií domény najvyššej úrovne .eu a zásady, ktorými sa riadi registrácia (3), sa má začleniť do Dohody o EHP.
            
         
               (4)
            
            
               Nariadenie Komisie (ES) č. 1255/2007 z 25. októbra 2007, ktorým sa mení a dopĺňa nariadenie (ES) č. 874/2004, ktorým stanovujú pravidlá verejnej politiky týkajúce sa implementácie a funkcií domény najvyššej úrovne .eu a zásady, ktorými sa riadi registrácia (4), sa má začleniť do Dohody o EHP.
            
         
               (5)
            
            
               Nariadenie Komisie (ES) č. 560/2009 z 26. júna 2009, ktorým sa mení a dopĺňa nariadenie (ES) č. 874/2004, ktorým stanovujú pravidlá verejnej politiky týkajúce sa implementácie a funkcií domény najvyššej úrovne .eu a zásady, ktorými sa riadi registrácia (5) v znení korigend uverejnených v úradnom vestníku (Ú. v. EÚ L 291, 7.11.2009, s. 42 a Ú. v. EÚ L 80, 20.3.2012, s. 39), sa má začleniť do Dohody o EHP.
            
         
               (6)
            
            
               Rozhodnutie Komisie 2003/375/ES z 21. mája 2003 o určení registra domén najvyššej úrovne .eu (6) sa má začleniť do Dohody o EHP.
            
         
               (7)
            
            
               Príloha XI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 5o (vypustené) prílohy XI k Dohode o EHP sa vkladá:
   
               „5oa.
            
            
               
                  32002 R 0733: nariadenie Európskeho parlamentu a Rady (ES) č. 733/2002 z 22. apríla 2002 o zavedení domény najvyššej úrovne ‚ .eu‘ (Ú. v. ES L 113, 30.4.2002, s. 1).
            
         
               5oaa.
            
            
               
                  32003 D 0375: rozhodnutie Komisie 2003/375/ES z 21. mája 2003 o určení registra domén najvyššej úrovne .eu (Ú. v. EÚ L 128, 24.5.2003, s. 29).
            
         
               5oab.
            
            
               
                  32004 R 0874: nariadenie Komisie (ES) č. 874/2004 z 28. apríla 2004, ktorým sa stanovujú pravidlá verejnej politiky týkajúce sa implementácie a funkcií domény najvyššej úrovne .eu a zásady, ktorými sa riadi registrácia (Ú. v. EÚ L 162, 30.4.2004, s. 40), zmenené týmito právnymi predpismi:
               
                           —
                        
                        
                           
                              32005 R 1654: nariadenie Komisie (ES) č. 1654/2005 z 10. októbra 2005 (Ú. v. EÚ L 266, 11.10.2005, s. 35),
                        
                     
                           —
                        
                        
                           
                              32007 R 1255: nariadenie Komisie (ES) č. 1255/2007 z 25. októbra 2007 (Ú. v. EÚ L 282, 26.10.2007, s. 16),
                        
                     
                           —
                        
                        
                           
                              32009 R 0560: nariadenie Komisie (ES) č. 560/2009 z 26. júna 2009 (Ú. v. EÚ L 166, 27.6.2009, s. 3) v znení korigend uverejnených v Ú. v. EÚ L 291, 7.11.2009, s. 42 a Ú. v. EÚ L 80, 20.3.2012, s. 39.
                        
                     Ustanovenia nariadenia sa na účely tejto dohody vykladajú s touto úpravou:
               Zoznam názvov, ktoré si môžu Island, Lichtenštajnsko a Nórsko registrovať, uvedený v bode 2 prílohy, sa považuje za zoznam názvov, ktoré si môžu Island, Lichtenštajnsko a Nórsko registrovať podľa bodu 1 prílohy.“
            
         Článok 2
   Znenie nariadení (ES) č. 733/2002, (ES) č. 874/2004, (ES) č. 1654/2005 a (ES) č. 1255/2007, (ES) č. 560/2009 a rozhodnutia 2003/375/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 4. mája 2013 pod podmienkou, že boli doručené všetky oznámenia podľa článku 103 ods. 1 Dohody o EHP (7).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 3. mája 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. ES L 113, 30.4.2002, s. 1.
   
      (2)  Ú. v. EÚ L 162, 30.4.2004, s. 40.
   
      (3)  Ú. v. EÚ L 266, 11.10.2005, s. 35.
   
      (4)  Ú. v. EÚ L 282, 26.10.2007, s. 16.
   
      (5)  Ú. v. EÚ L 166, 27.6.2009, s. 3.
   
      (6)  Ú. v. EÚ L 128, 24.5.2003, s. 29.
   
      (7)  Ústavné požiadavky neboli oznámené.